cyanic-selkie/wikianc huggingface dataset:
Viktorija Pendltone
V. Pendltones tēvs arī ir bijis riteņbraucējs, riteņbraukšanā sākusi trenēties sešu gadu vecumā. Viņa ir piedalījusies trijās Olimpiskajās spēlēs. 2004. gadā Atēnās viņa izcīnīja 6. vietu 500 m hītā un 9. vietu sprintā, savukārt 2008. gadā Pekinā V. Pendltone kļuva par čempioni sprinta distancē. 2012. gadā Londonā V. Pendltone izcīnīja zeltu keirinā un sudrabu sprintā, kā arī izcīnīja 8. vietu komandu sprintā. Ar panākumiem startējusi Pasaules čempionātos, kur izcīnījusi deviņas zelta, piecas sudraba un divas bronzas medaļas. Trīs medaļas (2 zelta un 1 sudraba) izcīnījusi arī Eiropas čempionātā. Viņa ir pirmā sportiste un pašlaik (2012) — vienīgā, kas Pasaules čempionātā ir uzvarējusi sprintā, komandu sprintā un keirinā. 2007. gadā viņu par gada labāko sportisti Lielbritānijā nosauca Sunday Times un Sports Journalists' Association.
Vīdžejs
Vīdžejs ( no video jockey) ir cilvēks, kurš ar speciāla aprīkojuma palīdzību rada vizuālus efektus, kas reālā laikā pavada mūziku. Rezultātā tiek veidots uz videofragmentiem balstīts jaundarbs.
Vēsture
Vīdžeja "tēvs" ir korejietis Nam June Pike. Pirmie vīdžeji uzstājās MTV kanālā.
Programmatūra
Vīdžejiem ir speciālas programmas: Resolume (ar efektiem) priekš Windows, Isadora priekš Windows un Mac OS X un modul8, '5'VDMX5 priekš Mac OS X. Piemēram, programma Resolume'' atbalsta video tikai .AVI formātā. Vīdžejs atšķirībā no dīdžeja nevis atskaņo gatavus skaņdarbus, bet gan meklē video un filmas par noteiktu tematiku, no kurām izvēlas īsus fragmentus ar efektiem, slaidiem, Flash grafiku, 3D grafiku. Vīdžejs var izmantot arī video no mobilā telefona vai videokameras, pielietojot dažādus efektus.
Jura Alunāna darināto latviešu valodas vārdu uzskaitījums
Šajā rakstā uzskaitīta daļa no Jura Alunāna darinātajiem jaunvārdiem, kas nostiprinājušies latviešu valodas aktīvajā vārdu krājumā. Galvenokārt tie jaunvārdi, kuri joprojām tiek lietoti mūsdienās,un ir minēti latviešu valodas vispārējās leksikās vārdnīcās. Jāpiebilst, ka daudziem no Alunāna ieviestajiem vārdiem tolaik bija cita, no mūsdienu latviešu valodas atšķirīga nozīme.
Tautību nosaukumi
Alunāns ieteica lietot atvasinājumus ar -ietis/-iete.
Reitlingene
Reitlingene (de) ir pilsēta Bādenes-Virtembergas federālajā zemē, Vācijā. Reitlingenes rajona administratīvais centrs. Atrodas apmēram 35 km uz dienvidiem no Bādenes-Virtembergas administratīvā centra Štutgartes. 2012. gadā pilsētas iedzīvotāju skaits sasniedza 110,6 tūkstošus. Pilsētā atrodas pasaulē šaurākā iela — Spreuerhofstraße ir 31—50 centimetrus plata.
Pirmie cilvēki Reitlingenes vietā sākuši apmesties apmēram 4.—5. gadsimtā. Dibinājis Frīdrihs II Hohenštaufens. Laikā no 1240. līdz 1803. gadam šī bija imperiālā pilsēta (de). Pilsētā atrodas Reitlingenes Universitāte.
Veselība (žurnāls)
Veselība ir a/s Diena uzņēmuma Izdevniecība "Dienas žurnāli" izdevums. 2000. gadā pārņemtas no toreizējās mediju grupas "Tops" žurnāla "Sveiks un Vesels" izdevējtiesības un izveidots žurnāls "Veselība". Žurnāla galvenā redaktore - Lilija Leherovska.
Žurnāls iznāk reizi mēnesī. Apskatīto tēmu loks - kā būt un palikt veselam:
Žurnāla "Veselība" devīze: "Tavai labsajūtai, skaistumam un dzīvessparam!"
Vienpārejas tranzistors
Vienpārejas tranzistors jeb tranzistors ar vienu p-n pāreju ir pusvadītāju ierīce ar trim izvadiem, kuras galvenā daļa ir n tipa pusvadītāja plāksnīte, kuras abās pusēs piestiprināti izvadi (tos sauc par vienpārejas tranzistora bāzēm). Plāksnītes vidū difūzijas ceļā izveidots p tipa pusvadītāja apgabals, kura izvadu sauc par emiteru.
Vienpārejas tranzistora galvenā īpašība - tā emitera sprieguma un emitera strāvas sakarībā (voltampēru raksturlīknē) ir negatīvas pretestības apgabals.
Vienpārejas tranzistorus lieto kā relaksācijas ģeneratoru aktīvos elementus.
Pangas klints
14 km no Pangas atrodas 1914. gadā celtā Metskīlas pareizticīgo baznīciņa. Pammanas pussalas gals ir niedrains, bet pāri 5,5 km platajam Soela jūras šaurumam labi saskatāma Hījumā sala.
Transporta slānis
Tas ir pamata slānis, kurā tīkla dators sazinās ar citu tīkla datoru. Tās galvenais mērķis ir nodrošināt pakešu drošu un bez kļūdām pārvietošanos tīklā. Tas tiek panākts, izveidojot savienojumus starp ierīcēm, apstiprinot pakešu saņemšanu un atkārtoti nosūtot paketes, kuras netiek saņemtas vai ir bojātas pirms mērķa sasniegšanas. Šajā slānī ir TCP protokols
Transporta slānis nodrošina programmu (lietotņu) datu bloku sadalīšanu mazākos gabalos pārsūtīšanai caur tīklu un pārsūtīšanu caur tīklu (un pretējās operācijas otrā galā). Transporta slāņa protokoli pārsūta datus tieši no vienas tīkla datora programmas uz otru (tāpat kā tīkla slāņa protokoli pārsūta starp diviem datoriem un datu posma slāņa protokoli starp divām ierīcēm (kas var būt vai nebūt datori)).
Pazīstamākie transporta slāņa protokoli ir TCP/IP lietotie TCP un UDP protokoli. Vēl pie transporta slāņa protokoliem pieder SPX (to lietoja kopā ar IPX, un tajos apstākļos IPX daļēji darbojas kā transporta slāņa protokols), NBF (netbios frames)(tur vispār nebija tīkla slāņa protokola un apakšējā slāņa protokols bija ethernet).
Transporta slāņa funkcijas
Transporta slānis saņem datus no uz datora darbojošām programmām, tos statistiski samultipleksē, t.i., veido datu paketes un pievieno source un destination portu numurus. Abu galu adreses, kopā ar abu galu portiem (4 objekti) veido tīkla soketu, kas viennozīmīgi identificē komunikāciju kanālu starp diviem procesiem. OSI modelī porti ir definēti sesijas slānī.
Daži transporta slāņa protokoli (TCP, bet ne UDP) nodrošina virtuālos savienojumus (virtual circuit), t.i., nodrošina konnekciju orientētas komunikācijas caur pakešu tīklu. Šeit transporta slāņa protokols programmām dod iespēju pārsūtīt nepārtrauktas baitu plūsmas.
Vēl, daži transporta slāņa protokoli (TCP, bet ne UDP) nodrošina uzticamas (reliable) komunikācijas, t.i., kļūdu labošana (ja pienāk kļūdaina pakete, to prasa atsūtīt vēlreiz). Pie šīs funkcionalitātes pieder arī pazaudēto pakešu atkārtota nosūtīšana (no sūtošā gala).
TCP protokola datu blokus sauc par segmentiem, UDP protokola datu blokus sauc par datagrammām.
Serviss
- Nodrošina end-to-end saziņu starp procesiem
- Citi iespējamie servisi:
- Uzticama ziņošana par kļūdām
- Laika nosacījumi
- Plūsmas pielāgošana (plūsmas un sastrēguma vadība)
Saskarne: nosūtīt ziņojumu uz norādīto procesu; lokāliem procesiem sūtīto ziņojumu saņemšana
Protokols: var implementēt uzticamību, plūsmas kontroli, lielu ziņojumu sadalīšanu paketēs, kadrējumu
Pols Anrī Matjē
Pols Anrī Matjē (, dzimis 1982. gada 12. janvārī, Strasbūrā, Francijā) ir franču tenisists.
Savas karjeras laikā Pols piecreiz ir sasniedzis Grand Slam turnīru 4. kārtu, kā arī uzvarējis četros ATP Tour turnīros. 2008. gada Olimpiskajās spēlēs Matjē sasniedza ceturtdaļfinālu, kurā piekāpās čīlitiem Fernando Gonsalesam, kurš vēlāk izcīnīja sudraba medaļu.
Rimi Baltic
Rimi Baltic ir pārtikas un nepārtikas preču mazumtirdzniecības ķēde Baltijas valstīs, kura bāzējas Latvijas galvaspilsētā Rīgā. Rimi Baltic veikalu tīkls ir Zviedrijas mazumtirdzniecības kompānijas ICA AB meitas uzņēmums. Rimi Baltic ietilpst uzņēmumi Rimi Latvia (Latvijā), Rimi Lietuva (Lietuvā) un Rimi Eesti Food (Igaunijā). Šobrīd Baltijā ir 270 Rimi veikali, kā arī trīs preču izplatīšanas centri Latvijā, Lietuvā un Igaunijā. Uzņēmuma veikalos un administrācijā strādā vairāk kā 11 200 darbinieki.
2017. gadā ar apgrozījumu 830 874 miljoni eiro Rimi Latvia ieņēma pirmo vietu Latvijā, sekojot Maxima Latvija, kuras apgrozījums bija 723 05 miljoni eiro.
2021. gadā Latvijā 28 pilsētās darbojās 37 Rimi Hyper, 33 Rimi Super, 54 Rimi Mini, 7 Rimi Express veikali.
Veikalu kategorijas
Rimi veikalus iedala vairākās kategorijās (formātos), kuru dalījums ir atkarīgs no preču klāsta, kā arī veikala izmēra:
Rimi lielveikalu (iepriekš pazīstami arī kā kompaktie hipermārketi) interjera dizainu var redzēt ICA mazākos lielveikalos Zviedrijā, tādos kā ICA Maxi Västra Hamnen Malmē un ICA Maxi Enköping.
Vēsture
Kompānija Rimi Baltic tika izveidota 2004. gadā kā Somijas Kesko Food un Zviedrijas ICA AB kopuzņēmums ar 50 % daļu katrai. Abas kompānijas vienojās par darbības apvienošanu Baltijas valstīs. Oficiāli Rimi Baltic darbu uzsāka 2005. gada 1. janvārī.
Pirms tam Kesko Food piederēja 6 Citymarket hipermārketu un 45 Säästumarket zemo cenu veikalu ķēde Igaunijā, kā arī 5 Citymarket hipermārketu un 17 Super Netto zemo cenu veikalu ķēde Latvijā. ICA piederēja 33 Rimi veikalu (supermārketu un kompakto hipermārketu) ķēde visās trijās Baltijas valstīs. Pēc apvienošanās 2005. gada laikā visi Citymarket veikali tika rekonstruēti par Rimi Hypermarket veikaliem.
2006. gada nogalē Kesko Food nolēma izstāties no apvienotās kompānijas un pārdeva Rimi Baltic daļas ICA, tādējādi no 2007. gada 1. janvāra Rimi Baltic pilnībā piederēja kompānijai ICA AB. Darījumi ar īpašumiem, kas attiecās uz Kesko īpašumtiesībām uz bijušajiem Citymarket veikaliem, tika pabeigti dažas dienas vēlāk.
2009. gada nogalē visā Baltijas reģionā Rimi sāka pāriet uz jaunu lielveikala koncepciju. Jaunais formāts ietvēra pircēju iepirkšanās paradumiem atbilstošu veikala iekārtojumu — nodaļu izvietojumu, pamanāmu norāžu sistēmu, videi draudzīgāku tehnoloģiju lietošanu un jaunu grafisko identitāti.
2010. gadā, saistībā ar ekonomisko recesiju, pēc pirmajā pusgadā piedzīvotā pārdošanas apjomu krituma, Lietuvā līdz gada beigām tika slēgti 24 nerentabli Rimi veikali. Rimi Baltic grupas veikalu pārdošanas apjoms, neieskaitot pievienotās vērtības nodokli, 2010. gada pirmajā pusgadā bija 524,4 miljoni eiro. Salīdzinot ar iepriekšējā gada tādu pašu periodu, tas samazinājās par 12,5 %. Latvijā tika reģistrēts kritums par 12,1 %, Lietuvā par 16,9 %, bet Igaunijā par 10,1 %.
2016. gada 23. decembrī ICA Gruppen noslēdza vienošanās par Lietuvas uzņēmuma UAB Palink pirkšanu par 213 miljoniem eiro. Palink pārvaldīja Lietuvā otro lielāko pārtikas mazumtirdzniecības tīklu IKI. Lietuvas Konkurences padome šo iegādi atļāva 2017. gada oktobrī ar nosacījumu, ka trešajām personām tiks pārdoti 17 Rimi un Iki veikali Viļņā, Kauņā, Klaipēdā un Panevēžā. 2018. gada marta vidū Rimi Lietuva iesniedza Konkurences padomei potenciālo pircēju kandidatūras. Padome tās neatbalstīja, pamatojot to, ka šie pircēji "nenodrošinātu stabilu un vismaz tikpat efektīvu konkurenci", kādu līdz darījuma īstenošanai nodrošina pašreizējais uzņēmums. Aprīlī Konkurences padome paziņoja, ka tiek pārtraukta Iki pārdošana Rimi.
Rimi Latvia
Rimi Latvia vēsture aizsākās 1996. gadā, kad Latvijā nodibināja uzņēmumu SIA "Rimi Baltija". 1997. gada 20. februārī tirdzniecības centrā "Dole" atklāja pirmo Rimi veikalu Latvijā, tādējādi Latvijā iedibinot lielveikalu tradīcijas. 2000. gadā Rimi Baltija apvienojās ar Interpegro tīklu, kā rezultātā Rimi Baltija kļuva par tirgus līderi. 2001. gadā Latvijā ienāca Somijas uzņēmums Kesko Food un tika atklāts pirmais lielveikals Citymarket. Tajā pašā gadā nodibināja uzņēmumu SIA "Rimi Latvia". 2001. gada maijā atklāja pirmo hipermārketu Latvijā — MAXI RIMI hipermārketu tirdzniecības centrā Alfa. 2002. gadā Kesko Latvijā atklāja pirmo zemo cenu veikalu Supernetto. Tas atradās Saharova ielā 23a Rīgā. 2003. gadā A. Deglava ielā 161 atklāja Rimi izplatīšanas centru, kas bija pirmais un lielākais Rimi izplatīšanas centrs Baltijas valstīs. Tajā pašā gadā Rimi investori Zviedrijas kompānija ICA AB un Somijas kompānija Kesko Food Ltd parakstīja nodomu protokolu par kopuzņēmuma izveidi Baltijas valstīs.
2004. gadā ieviesa jauno Rimi hipermārketu koncepciju, atbilstoši tai pārveidojot visus kompānijas hipermārketus, bet 2005. gada 1. janvārī darbību Baltijas valstīs sāka kopuzņēmums Rimi Baltic. 2005. gada laikā Rimi lielveikalus pārveidoja atbilstoši jaunajai koncepcijai ar jaunu logo un interjeru. 2006. gadā Zviedrijas kompānija ICA AB, iegādājoties Kesko daļu, pilnībā pārņēma savā īpašumā Rimi Baltic.2007. gadā Rimi zīmolu atzina par spēcīgāko starp tirdzniecības tīkliem Latvijā. 2008. gada jūnijā Ādažos tika atvērts pirmais jaunā vizuālā koncepta zemo cenu veikals Supernetto. Līdz 2009. gada vidum Latvijā pārveidoja visus Supernetto veikalus.
2009. gada nogalē Rimi sāka pāriet uz jaunu lielveikala koncepciju. Pirmais jaunā formāta veikals Latvijā bija Rimi "Nīcgale" tirdzniecības centrā "Minska", ko atvēra 2009. gada 22. decembrī.
Sauklis
Rimi veikaliem Latvijā ir bijuši tādi saukļi kā "Mans ♡ veikals", "Vienmēr labāk, lētāk ērtāk", "Tuvāk sirdij, tuvāk mājām", "Maksā mazāk, dzīvo labāk!" un "Tas nav veikals, tā ir dzīve". Kopš 2019. gada rudens sauklis ir "Katra diena arvien labāka".
Vadība
=== Rimi Baltic vadība ===
Veikali
Latvijā šobrīd ir 38 Rimi Hyper, 34 Rimi Super, 53 Rimi Mini, 9 Rimi Express veikali. Lietuvā uzņēmums pašlaik darbojas ar 36 Rimi Hyper, 18 Rimi Super, 5 Rimi Mini un 11 Rimi Express veikaliem, savukārt Igaunijā pašlaik darbojas 17 Rimi Hyper, 20 Rimi Super, 45 Rimi Mini un 5 Rimi Express veikali.
Rimi Latvia
2003. gadā uzbūvētais Rimi izplatīšanas centrs Dreiliņos ir modernākais Baltijas valstīs, tas nodrošina svaigas produkcijas piegādi visiem uzņēmuma Rimi Latvia veikaliem Rīgā un citos Latvijas novados. Izplatīšanas kompleksa izveidē, celtniecībā un iekārtās uzņēmums investējis 13 miljonus latu. Izveidojot šo centru, būtiski tika atvieglots piegādātāju darbs un samazināta transporta plūsma Rīgas centrā. Izplatīšanas centra teritorija ir 28 tūkstoši m², darbinieku skaits aptuveni 600. Mēneša laikā preču aprites plūsma izplatīšanas centrā pārsniedz 30 000 tonnas.
Rimi Izplatīšanas centrā atrodas saldēto un atdzesēto produktu noliktavas, augļu un dārzeņu, sauso un iepakoto preču noliktavas, kā arī atgriežamā iepakojuma preču un muitas zona. Preču piegādes zonā (dokos) vienlaikus var apkalpot vairāk nekā 40 automašīnas. Dažas noliktavas strādā visu diennakti.
Loģistikas servisu un personālu izplatīšanas kompleksā nodrošināja SIA "BalDis", kas ir starptautiskā loģistikas uzņēmuma Havi Logistics meitas uzņēmums. 2009. gada oktobrī SIA "BalDis" mainīja savu nosaukumu uz Havi Logistics.
2018. gada nogalē tika uzsākti pārbūves darbi Rimi noliktavu telpās Augusta Deglava ielā, tādēļ 2018. gada septembrī Rimi Latvia pārcēla savas loģistikas operācijas uz pagaidu telpām Ķekavā. Realizējot loģistikas centra projektu, Rimi noliktavu telpas Augusta Deglava ielā kļūs trīs reizes lielākas, kopumā sasniedzot 84 000 kvadrātmetru, tādējādi kļūstot par centrālo loģistikas punktu Rimi veikalu tīklam visās Baltijas valstīs. Plānots, ka noliktava pilnvērtīgu darbu varētu uzsākt 2020. gada otrajā pusē. No šīs noliktavas tiks veikta preču komplektēšana Latvijas veikaliem, kā arī centrāli iepirkto preču komplektēšana Igaunijas un Lietuvas veikaliem.
Aleksandrs Jakovļevs
Aleksandrs Jakovļevs (ru, — ) bija padomju aviokonstruktors, Jakovļeva aviokonstruktoru biroja izveidotājs.
Jau bērnībā un jaunībā aizrāvies ar aviomodelēšanu. 1924. gadā uzbūvējis pirmo planieri AVF-10, kas tajā pašā gadā veica savu pirmo lidojumu. 1927. gadā Jakovļevs uzbūvēja lidmašīnu AIR-1. Tajā pašā gadā iestājies Žukovska Gaisa kara akadēmijā, kuru absolvējis 1931. gadā.
1932. gadā organizējis vieglās aviācijas eksperimentālo konstruktoru biroju (no 1935. gada tā galvenais konstruktors, no 1956. gada arī tā ģenerālkonstruktors). Jakovļevs konstruēja vairāk kā 75 lidmašīnas, helikopterus un planierus.
Paloalto
Paloalto (en) ir pilsēta Santaklāras apgabalā, Kalifornijā, ASV. Atrodas 55 km uz dienvidiem no Sanfrancisko un 23 km uz ziemeļiem no Sanhosē.
Pilsētu nodibināja Lelands Stenfords 1769. gadā, tā ieguva pilsētas tiesības. Tā nosaukta Stenforda fermas Palo Alto vārdā. Pilsētas simbols ir tajā augošā mūžzaļā sekvoja El Palo Alto.
Paloalto ietilpst Silīcija ielejā, šeit atrodas vairāku augsto tehnoloģiju uzņēmumu vadība, tai skaitā Hewlett-Packard (HP), VMware, Tesla Motors, PARC, Ning, IDEO, Skype un Palantir Technologies. 2010. gadā pilsētas iedzīvotāju skaits sasniedza 64,4 tūkstošus. Vairāk nekā 25% pilsētas iedzīvotāju ir maģistra vai doktora grāds (starp ASV pilsētām ar iedzīvotāju skaitu virs 50 tūkstošiem tā ierindojas 1. vietā).
Jānis Domburs
Jānis Domburs (dzimis Rīgā) ir latviešu žurnālists.
Dzīves gājums
Mācījies Latvijas Universitātē, taču studijas nav pabeidzis. Žurnālistikā darbojas kopš 1990. gada. Deviņdesmito gadu sākumā strādājis laikrakstos "Atmoda", "Latvijas Jaunatne", "Baltijas kurss", radio "Brīvā Eiropa". Laika posmā no 1994. līdz 2001. gadam "Neatkarīgās informācijas un pētniecības biroja" vadītājs. Deviņdesmito gadu otrajā pusē ievērību izpelnījās ar 1998. gadā izdoto grāmatu "Kurš nozaga trīs miljonus?". Šajā laikā sācis strādāt Latvijas Televīzijā, kur vadījis un veidojis raidījumus "Deviņdesmitie" un "Krustpunkti". Bijis arī ārštata korespondents laikrakstā "Diena".
Plašāko ievērību Jānis Domburs izpelnījās sākot ar 2001. gadu, kad viņš sāka vadīt publisko debašu raidījumu "Kas notiek Latvijā?", kuram arī pats bija redaktors. "Kas notiek Latvijā?" kļuva par vienu skatītākajiem raidījumiem Latvijā līdz tā beigām 2011. gadā. Jānis Domburs Latvijas Televīzijā vadīja arī citus politiskus raidījumus, vairākkārt arī priekšvēlēšanu debašu raidījumus. 2007. gada nogalē J. Domburs ieguva žurnāla "Rīgas Viļņi" Nacionālās TV skatītāju balvu "Zelta vilnis" kā "Politiķu bieds", bet raidījums "Kas notiek Latvijā?" tika atzīts par ietekmīgāko analītisko raidījumu.
2014. gadā vadīja diskusiju raidījumu "Dombura studija" kanālā LNT. No 2017. līdz 2021. gadam Domburs vadīja ziņu portāla Delfi producēto raidījumu "Delfi TV ar Jāni Domburu".
2021. gadā apbalvots ar Triju Zvaigžņu ordeņa III šķiru (komandieris). 2021. gada novembrī atsāka darbu LTV, atjaunojot raidījumu "Kas notiek Latvijā?".
Virtuālā starptautiskā autoritatīvā datne
Virtuālā starptautiskā autoritatīvā datne (en; VIAF) ir starptautiska autoritatīvā datne. Tas ir vairāku nacionālo bibliotēku kopīgs projekts, kā darbību nodrošina Online Computer Library Center (OCLC). Projektu uzsāka Vācijas Nacionālā bibliotēka un ASV Kongresa bibliotēka 2000. gadā.
Keita Blanšeta
Ketrina Elīza "Keita" Blanšeta (en; dzimusi Melburnā, Viktorijas štatā, Austrālijā) ir austrāliešu aktrise.
Virtuālā starptautiskā autoritatīvā datne
Kopš 2013. gada augusta VIAF projektā piedalās arī Latvijas Nacionālā bibliotēka. Latvija kļuva par 22. valsti, kuras dati par autoriem, institūcijām (to nosaukumiem) iekļauti VIAF. Virtuālās starptautiskās autoritatīvās datnes mērķis ir savienot dažādas nacionālās autoritatīvās datnes vienā. Šajā datnē dažādu datu kopu identiskie dati tiek savienoti kopā.
Keita Blanšeta
Sākusi filmēties 1993. gadā. Plašākai publikai kļuva pazīstama ar galveno lomu filmā "Elizabete" (1998), kur viņa attēloja Elizabeti I, par šo lomu ieguvusi BAFTA kino balvu un Zelta globusa balvu, kā arī tikusi nominēta Amerikas Kinoakadēmijas balvai kā labākā aktrise. Vēl ir filmējusies filmu sērijā "Gredzenu pavēlnieks" (2001—2003), "Indiana Džonss un kristāla galvaskausa karaļvalsts" (2008). Par Ketrinas Hepbērnas attēlošanu Mārtina Skorsēzes filmā "Aviators" Blanšeta saņēma Amerikas Kinoakadēmijas balvu kā labākā aktrise otrā plāna lomā. Vēl ir filmējusies tādās filmās kā "Bābele" (2006), "Piezīmes par kādu skandālu" (2006), "Manis tur nav" (2007), "Elizabete: Zelta laikmets" (2007), "Neticamais stāsts par Bendžaminu Batonu" (2008). Par galveno lomu filmā Vudija Allena filmā "Jasmīnas stāsts" (2013) Blanšeta saņēma savu trešo Zelta globusa balvu, trešo BAFTA kino balvu un otro Amerikas Kinoakadēmijas balvu kā labākā aktrise galvenajā lomā. Vēl pa vienai nominācijai katrai no šīm balvām saņēmusi par filmu "Kerola" (2015).
Dark Tranquillity
Dark Tranquillity ir 1989.gadā dibināta melodiskā nāves metāla grupa no Zviedrijas. 2007. gada vasarā Dark Tranquillity uzstājās arī Latvijā, Metalshow Open Air festivālā Blomē. Grupas jaunākais albums "Construct" iznāca 2013. gadā.
Lizuma pagasts
Lizuma pagasts ir viena no Gulbenes novada administratīvajām teritorijām tā ziemeļrietumos. Robežojas ar Lejasciema, Tirzas, Druvienas un Rankas pagastiem.
Daba
Pagasts izvietojies Vidzemes augstienes ziemeļaustrumu nomalē. Ziemeļu daļa atrodas Tālavas zemienes Trapenes līdzenumā un ir bagāta ar mežiem un kūdrājiem, bet dienvidu daļa — Vidzemes augstienes Augšgaujas pazeminājumā. Vairāki pauguri pārsniedz 150 m augstumu — Pereškalns atrodas 182,1 m vjl. Pagasta austrumu daļā netālu no Smiltenes — Gulbenes lielceļa atrodas Augstie kalni (151,4 m). Augsto kalnu meža masīvs 177 ha platībā noteikts kā dabas parks.
Upes
Azanda, Gauja, Gosupe, Sece, Uriekste.
Ezeri
Lejas dīķis.
Vēsture
1935. gadā Cēsu apriņķa Lizuma pagasta platība bija 119 km² un tajā dzīvoja 1791 iedzīvotājs. 1945. gadā pagastā izveidoja Lizuma un Velēnas ciema padomes, bet pagastu 1949. gadā likvidēja. Lizuma ciems ietilpis Gaujienas (1949-1956) un Gulbenes (pēc 1956. g.) rajonos. 1951. gadā Lizuma ciemam pievienoja likvidēto Velēnas ciemu, 1960. gadā — Sinoles ciema kolhoza «Spars» teritoriju, 1977. gadā — daļu likvidētā Sinoles ciema. 1990. gadā ciemu reorganizēja par pagastu. 2009. gadā Lizuma pagastu kā administratīvo teritoriju iekļāva Gulbenes novadā.
Iedzīvotāju skaita izmaiņas
Esošajās robežās, pēc CSB datiem.
Apdzīvotās vietas
Lielākās apdzīvotās vietas ir Lizums (pagasta centrs), Grūšļi, Gužīlas, Kolaņģi, Velēna, Velēnmuiža.
Līgo pagasts
Līgo pagasts ir viena no Gulbenes novada administratīvajām teritorijām tā dienvidos. Robežojas ar sava novada Jaungulbenes un Daukstu pagastiem, Madonas novada Indrānu un Dzelzavas pagastiem.
Upes
Asarupe, Liede, Nidrīte, Ušurupe.
Vēsture
1945. gadā Madonas apriņķa Jaungulbenes pagastā izveidoja Līgo ciema padomi. Līgo ciems ietilpis Gulbenes apriņķī (1947-1949) un Cesvaines (1949-1956) un Gulbenes (pēc 1956. g.) rajonos. Līgo ciemam 1954. gadā pievienoja likvidēto Siltāju ciemu. 1990. gadā ciemu reorganizēja par pagastu. 2009. gadā Līgo pagastu kā administratīvo teritoriju iekļāva Gulbenes novadā.
Iedzīvotāju skaita izmaiņas
Esošajās robežās, pēc CSB datiem.
Apdzīvotās vietas
Lielākās apdzīvotās vietas ir Līgo (pagasta centrs), Jaunāmuiža, Līgomuiža, Siltais.
F1 čempionu saraksts
Pirmās formulas pasaules čempiona titulu (angļu: Formula One World Drivers' Championship, saīsinājumā WDC) ikgadu pasniedz Starptautiskā Automobiļu federācija (FIA) tam pilotam, kurš sezonas laikā ir bijis vissekmīgākais Formula 1 pilots, balstoties uz izstrādāto punktu skaitīšanas sistēmu, ko savukārt nosaka katra braucēja individuālais sniegums sezonas atsevišķajās Grand Prix sacīkstēs.
Pasaules čempiona tituls braucējiem pirmo reizi tika piešķirts Pirmās formulas debijas sezonā — 1950. gadā — kuru toreiz ieguva pirmais F1 čempions itālietis Nino Farina. Pirmais braucējs, kurš izcīnīja vairāk kā vienu pasaules čempiona titulu bija cits itālietis Alberto Askari — attiecīgi 1952. un 1953. gadā. Savukārt pašreizējais Formula 1 pasaules čempions ir britu pilots Luiss Hamiltons, kuram savu pirmo pasaules čempiona titulu izdevās izcīnīt 2020. gadā.
Kopumā, kopš tika aizvadīta pirmā F1 sezona, par Pirmās formulas pasaules čempioniem ir kļuvuši 33 dažādi braucēji, no kuriem vistitulētākaie ar septiņiem izcīnītajiem čempiona tituliem ir vācu pilots Mihaels Šūmahers, kā arī britu pilots Luiss Hamiltons. Šūmaheram šobrīd arī pieder rekords par visvairāk pēc kārtas izcīnītajiem tituliem: pieci tituli pēc kārtas (izcīnīti laika posmā starp 2000. un 2004. gadu). Trešajā vietā ar pieciem izcīnītajiem tituliem seko argentīnietis Huans Manuels Fanhio. Savukārt ceturto vietu ar četriem tituliem dala francūzis Alēns Prosts un vācietis Sebastiāns Fetels, kurš patlaban F1 vēsturē ir ne tikai jaunākais pasaules čempions, bet arī jaunākais divkārtējais, trīskārtējais un četrkārtējais pasaules čempions.
Valstu ziņā visvairāk čempionu pieder Lielbritānijai, no kuras laika gaitā veseli desmit piloti ir paspējuši kļūt par pasaules čempioniem, kamēr Brazīlijai un Somijai katrai ir par trim pasaules čempioniem. Komandu konkurencē visvairāk čempionu titulu ir Ferrari komandai, kuras sastāvā braucēji par pasaules čempioniem ir kļuvuši 15 reizes.
Pēc sezonas
* Ar zvaigznīti atzīmētas komandas, kuras tajā pašā sezonā izcīnījušas konstruktoru kausu.
Jaunākie čempioni
* Treknrakstā atzīmēti piloti, kas piedalās 2022. gada Pirmās formulas sezonā.
** Vecums tiek noteikts ar brīdi, kad tiek izcīnīts pirmais čempionāta tituls.
Vecākie čempioni
* Treknrakstā atzīmēti piloti, kas piedalās 2017. gada Pirmās formulas sezonā.
Visvairāk pēc kārtas izcīnītie čempionāta tituli
No kopējiem 33 Pirmās formulas čempioniem tikai 10 no viņiem ir kā minimums izcīnījuši vismaz divus titulus pēc kārtas, no kuriem savukārt Mihaels Šūmahers ir vienīgais, kam ir izdevies izcīnīt atkārtotu čempionāta titulu divās kārtās (1994.–1995. un 2000.–2004. gads).
Karadarbība Tuvajos Austrumos (Pirmais pasaules karš)
Pirmā pasaules kara karadarbība Tuvajos Austrumos notika starp Antantes valstīm — Lielbritāniju, Krievijas Impēriju un Francijas Trešo republiku vienā pusē un Centrālajām lielvalstīm — Osmaņu impēriju un Vācijas Impēriju — otrā pusē. Kara gaitā tajā iesaistījās arī citas valstis un etniskās minoritātes - arābi un armēņi. Karadarbība sākās 1914. gada 29. oktobrī, Osmaņi padevās 1918. gada 30. oktobrī noslēdzot Mudrosas pamieru un 1920. gada 29. oktobrī parakstīja Sevras miera līgums. Kara rezultātā sabruka Osmaņu impērija, genocīdā iznīcināja lielu daļu armēņu, un arābi sāka ceļu uz neatkarīgu valstu veidošanu angļu un franču kontrolē.
Karadarbību šajā reģionā iedala četrās galvenajās operācijās: Sīnāja un Palestīnas operācija, Mezopotāmijas operācija, Kaukāza operācija un Galipoli operācija. Paralēli karadarbība notika arī Arābijas pussalā, Persijā un Adenā.
Kara sākums
Sākoties Pirmajam pasaules karam, Osmaņu impērija pasludināja neitralitāti, lai arī 2. augustā bija noslēgusi slepenu militārās sadarbības līgumu ar Vācijas Impēriju. Divi Vācijas karakuģi karam sākoties uzvilka osmaņu karogu un 29. oktobrī apšaudīja Krievijas Melnās jūras ostas Sevastopolē, Odesā, Novorosijskā un Feodosijā. 2. novembrī Krievija pieteica karu osmaņiem. 3. novembrī Lielbritānijas karaflote apšaudīja Dardaneļus. 5. novembrī Francija un Lielbritānija pieteica karu osmaņiem. 14. novembrī sultāns Mehmeds V pasludina džihādu pret Antanti.
Mezopotāmija
Galvenās kaujas starp osmaņiem un Lielbritānijas spēkiem notika Tigras ielejā, mūsdienu Irākas teritorijā, uz kurieni briti nosūtīja koloniālo Britu Indijas armiju. 1914. gada 22. novembrī Lielbritānija okupē Basru. 1915. gada 12. aprīlī izgāžas osmaņu mēģinājums atgūt Basru. 28. septembrī izgāžas britu mēģinājums ieņemt Bagdādi un 8. decembrī britu karaspēku aplenc Kut al-Amarā, kur tie kapitulē 1916. gada 29. aprīlī. Jauni britu uzbrukumi Irākas dienvidos liek osmaņiem 1916. gada decembrī pamest Persiju. 1917. gada 11. martā britiem izdodas ieņem Bagdādi. 1918. gada 6. maijā briti ieņem Kirkūku.
Sīnāja un Palestīna
1914. gada decembrī briti formāli anektē jau sen kontrolēto Kipru un 18. decembrī pasludina Ēģiptes neatkarību. Džemal paša 1915. gada janvārī mēģina uzbrukt Suecas kanālam, bet cieš sakāvi 3. februārī. No 19116. gada jūlija līdz augustam osmaņi veic jaunus uzbrukumus Suecas kanāla virzienā, taču līdz 22. decembrim briti viņus padzen no Sīnāja. 1917. gada sākumā britu spēki cieš sakāvi pie Gazas. Apvienotie britu un arābu spēki no 1917. gada 26. oktobra līdz 1. novembrim salauž osmaņu pretestību Palestīnas dienvidos un 9. decembrī ieņem Jeruzalemi. 1918. gada 20. septembrī briti ieņem Nablūsu.
Galipoli
Lai izveidotu jūras satiksmi ar Krieviju, Antante sāk mēģinājumus ieņemt Dardaneļus. Britu un franču kopējās operācijas mērķis bija ieņemt galvaspilsētu Konstantinopoli. 18. martā izgāžas Antantes flotes uzbrukums Dardaneļiem. 25. aprīlī sākas Antantes desanta Galipoli operācija. Desanta karaspēka lielu daļu veido kareivji no Austrālijas, Jaunzēlandes un Ņūfaundlendas. 1916. gada 9. janvārī Antantes spēki pamet Galipoli. Cīņu laikā šeit abas puses ir zaudējušas 550 000 nogalinātu un ievainotu kareivju.
Arābu sacelšanās
1916. gada 5. jūnijā sākas britu slepenā dienesta organizētā Arābu sacelšanās.
Kara beigas
1918. gada 10. februārī mirst bijušais sultāns Abdulhamids II, 3. jūlijā mirst sultāns Mehmeds V. 1918. gada 1. oktobrī sākas arābu sacelšanās Damaskā. Franču karaflote 6. oktobrī ieņem Beirūtu un 14. oktobrī Iskenderunu. 30. oktobrī Osmaņu impērija padodas, noslēdzot Mudrosas pamieru. Līgumu paraksta uz britu kuģa Agamemnons, Lemnosas salas Mudrosas ostā. 3. novembrī jauno turku līderi pamet valsti. 7. novembrī Antantes spēki 7. novembrī ieņem Izmiru un 13. novembrī sasniedz Konstantinopoli. 23. novembrī sultāns Mehmeds VI atlaiž parlamentu. Pakāpeniski sākas Osmaņu impērijas sadalīšana.
Osmaņu karaspēka izvešana no Krievijas Aizkaukāza teritorijām veicināja Armēnijas Pirmās republikas, Gruzijas Demokrātiskās republikas un Azerbaidžānas Demokrātiskās republikas nostiprināšanos britu armijas aizsardzībā.
Osmaņu karaspēks
Osmaņiem bija skaitliski liels, bet neefektīvs karaspēks. Visas lielākās osmaņu ofensīvas izgāzās un visi viņu labākie ģenerāļi bija vācieši (Limans von Sanders, Barons von der Golcs, Erihs fon Falkenhains un Kress von Kressenšteins) ar tikai vienu spēcīgu turku komandieri — Mustafu Kemalu.
Aizstāvot savas pozīcijas, osmaņu karaspēks parasti spēja veiksmīgi atvairīt vissmagākos uzbrukumus, kuru rezultātā gāja bojā tūkstošiem britu un krievu. Tomēr turki tikai vienu reizi efektīvi aizstāvējās un visbiežāk zaudēja tad, kad devās pretuzbrukumos vai uzbrukumos.
Atšķirībā no 1918. gada beigās sabrukušās Austroungārijas armijas, osmaņu armijas atsevišķas daļas līdz pat kara beigām palika kaujasspējīgas. Osmaņi zaudēja Palestīnā un Mezopotāmijā, bet liela un spēcīga armijas daļa palika pie galvaspilsētas Konstantinopoles. 1918. gadā armija bija spējīga atgūt zaudētās teritorijas Kaukāzā un pat sasniegt Baku. Šis panākums netiek vērtēts kā kaut kas īpašs, bet ar šo karadarbību osmaņu armija parādīja, ka tā joprojām ir spēcīgs militārs spēks.
Kostroma
Kostroma (ru) ir pilsēta Krievijā, Kostromas apgabala administratīvais centrs. Izvietojusies Volgas krastā Kostromas zemienē pie Kostromas upes ietekas, 344 km uz ziemeļaustrumiem no Maskavas, ievērojama upes osta.
Eikarioti
Eikarioti (Eukaryota vai Eukarya) ir organismi, kas sastāv no šūnām, kurām ir morfoloģiski labi izveidoti kodoli un ar membrānām klāti organoīdi. Eikarioti ir viena no organismu impērijām. Eikariotu impērijā ietilpst augi, dzīvnieki, sēnes un protisti. Organismus ar pretējām īpašībām — bez kodola un bez citiem šūnas organoīdiem, kam ir savas membrānas — sauc par prokariotiem (pie prokariotiem pieder baktērijas un arheji). Vārds ‘eikariots’ ir radies no grieķu valodas, kur (eû) nozīmē ‘īsts’, bet  (káruon) — ‘kodols’.
Eikariotu sugu skaits ir pavisam neliels, salīdzinot ar prokariotu sugu skaitu. Toties, tā kā eikarioti ir daudz lielāki un sastāv no daudzām šūnām, tad eikariotu biomasa pasaulē ir aptuveni tikpat liela kā prokariotu biomasa. Eikarioti uz Zemes radās aptuveni pirms 1,6–2,1 miljardiem gadu.
Šūnu īpašības
Eikariotu šūnas ir daudz lielākas par prokariotu šūnām, parasti to lielumus pārsniedz pat tūkstošiem reižu. Šūnas kodols norobežots ar divām membrānām. Šūnām ir iekšējo organoīdu daudzveidība un citoskelets, kas veidots no mikrocaurulītēm un mikrofilamentiem, kuri ieņem nozīmīgu lomu šūnas organizēšanā un tās uzbūvē. Organoīdi ir klāti ar membrānām. Eikariotu šūnu kodolos atrodas hromatīns — dezoksiribonukleīnskābes (DNS) pavedieni, kas šūnu dalīšanās laikā atrodas pavedienveida struktūrās, kuras sauc par hromosomām.
Atšķirības starp eikariotu šūnām
Sēņu šūnās nav plastīdas un ar šūnsulu pildītas vakuolas. Šūnapvalks satur hitīnu. Šūnās atrodas hifas — mikroskopiski šūnu pavedieni, kas veido micēliju.
Fragile
Fragile var būt:
Eikarioti
Klasifikācija
Mūsdienās eikariotu impērija dalās četrās organismu valstīs:
Pēc jaunākiem DNS pētījumiem tiek pārskatīts eikariotu iedalījums. Pastāv dažādi jauni eikariotu klasifikācijas piedāvājumi. Viens no dominējošajiem ir eikariotu iedalījums piecās virsgrupās: Archaeplastida, SAR virsgrupa, Excavate, Amoebozoa un Opisthokonta.
Kanēļskābe
Kanēļskābe (trans-β-fenilakrilskābe, trans-3-fenil-2-propēnskābe, C6H5−CH=CH−COOH) pieder pie nepiesātinātajām aromātiskajām karbonskābēm un ir vienkāršākais to pārstāvis. Kanēļskābe ir balta, kristāliska viela (monoklīni kristāli) bez smaržas. Ūdenī šķīst ļoti maz. Kanēļskābes sāļus sauc par cinnamātiem (la — 'kanēļkoks'). Kanēļskābei ir cis-struktūrizomērs, kas cietā veidā var eksistēt 3 polimorfās formās (tās sauc par Libermana allokanēļskābi, Libermana izokanēļskābi un Erlenmeijera izokanēļskābi). Kušanas temperatūras šīm formām ir attiecīgi 68 °C, 57 °C un 38 - 46 °C. Polimorfās formas viegli pāriet viena otrā — pietiek ienest kristālisku "aizmetni" izkausētā vielā.
Atrašanās dabā
Kanēļskābes etilesteris atrasts eļļā, ko iegūst no kanēļkoka mizas, no kā arī cēlies vielas nosaukums. Kanēļskābe un tās esteri sastopami dažādās ēteriskās eļļās un sveķos, kā arī kokas krūma lapās.
Iegūšana
Iegūst Perkina reakcijā no benzaldehīda, karsējot to kopā ar bezūdens acetātu un acetanhidrīdu neliela piridīna daudzuma klātienē, kas kalpo kā katalizators:
Var iegūt arī no benzaldehīda un malonskābes Dēbnera (Döbner)—Knēvenāgela (Knövenagel) reakcijā:
Pēc Klaizena, kanēļskābes etilesteri iegūst, kondensējot benzaldehīdu ar etilacetātu nātrija etilāta klātienē:
Izmantošana
Kanēļskābi izmanto sintētisko krāsvielu (indigo) un dažu farmaceitisko preparātu iegūšanai. Kanēļskābes esterus lieto parfimērijā. Cinnamātus lieto kosmētikā ādas aizsardzībai no UV starojuma.
Andrejs Johansons
Andrejs Johansons (dzimis, miris ) bija latviešu kultūrvēsturnieks, rakstnieks un zinātnieks.
Biogrāfija
Andrejs Johansons dzimis Rīgā 1922. gadā, ierēdņa ģimenē. Rīgā pagāja viņa bērnība un jaunība. Literārajai darbībai pievērsās samērā agri. Jau ģimnāzijas gados sāka rakstīt dzeju un tulkot ārzemju autoru darbus. Viņa pirmais darbs bija Bairona "Manfreda" tulkojums 1940. gadā. Tajā pašā gadā uzsāka filozofijas studijas Latvijas Universitātē.
Bijis tuvu pazīstams ar daudziem talantīgiem tā laika Latvijas literātiem un dzejniekiem, tai skaitā Ēriku Ādamsonu un Anšlavu Eglīti, ar kuru 1941. gadā izdeva kopīgu dzejas krājumu. Vācu okupācijas laikā Johansonam izveidojas cieša draudzība ar gleznotāju Ludolfu Libertu.
Vācu okupācijas laikā strādājis laikrakstā "Tēvija". 1945. gadā no Kurzemes emigrējis uz Zviedriju, turpmākos gadus dzīvo Stokholmā. Pirmos gadus trimdā strādājis gan fizisku darbu, gan piedalījies latviešu laikrakstu darbā. 1947. gadā apprecējies ar dzejnieci Veroniku Strēlerti. Viņu dēls Pāvils Johansons arī kļuva par dzejnieku. Dzīvojot trimdā, Andrejs Johansons pievērsās esejas žanram, kļūstot par vienu no spilgtākajiem šī žanra pārstāvjiem latviešu literatūrā. Studējis Stokholmas universitātē reliģiju vēsturi un etnogrāfiju, ieguvis filozofijas kandidāta grādu (1959) un filoloģijas doktora grādu (1964). Bijis Stokholmas Universitātes mācībspēks (1961—1974) vispārējā un salīdzināmā reliģiju vēsturē. Daudz publicējies gan trimdas, gan cittautu zinātniskajos žurnālos.
Andrejs Johansons miris Stokholmā 1983. gada 10. martā.
Literārā darbība
Savu literāro darbību Andrejs Johansons aizsāka ar dzeju, kas tika dēvēta par intelektuālu, rezignētu, drūmu un pesimistisku jaunam cilvēkam, tomēr tika labi novērtēta tās forma. 1941. gadā izdots dzejas krājums kopā ar Anšlavu Eglīti. Johansona vienīgais dzejas krājums "Krēslainie spoguļi" ar viņa sievas Veronikas Strēlertes atbalstu iznāca tikai pēc autora nāves, 1984. gadā. Tajā dominē skumja apcere, intelektuālisms, jūtams jaunieša trauksmainums un laikmeta skarta trimdinieka pārdzīvojums.
Tomēr lielāku ievērību guvuši Andreja Johansona kultūrvēsturiskie darbi — sējums "Latvijas kultūras vēsture 1710—1800" (1975) un kultūrvēsturiskas grāmatas par Rīgu un rīdziniekiem. Savās Rīgai un rīdziniekiem veltītajās grāmatās Johansons apraksta Rīgas ielas, namus, Mežaparku, Āgenskalnu, Čiekurkalnu un citas vietas. Šos darbos Johansons rakstījis kā esejists un zinātnieks, literārā formā aprakstīta Rīgas kultūrvēsture no 18. līdz 20. gs., kas zināmā mērā ir arī autora atmiņas. Zināmākie no šiem darbiem ir "Rīgas svārki mugurā" (1966) un "Visi Rīgas nami skan" (1970).
Loyal to the Game
Loyal to the Game ir albums no 90-o gadu repera 2Pac. Albumā dažas dziesmas ir vienkārši remiksi no to oriģinālajām versijām, bet lielākā daļa dziesmu ir pirms tam neizdotas un iedziedātas pirms 1996. gada kad Tupaks tika nogalināts. ASV to izdeva un 12. decembrī Apvienotajā Karalistē. Loyal to the Game galvenais producents ir Eminems.
Eminems kādā intervijā ar MTV ir teicis ka viņš ir bijis tik ļoti ieintresēts Tupaka dzīve, viņa dziesmās un darbos, viņš uzrakstīja vēstuli Afenijai Šakurai, prasot viņai atļaut producēt Tupaka nākamo albumu. Afēnija piekrita aun atļava viņam producēt albumu. No albuma ir izdoti divi singli - Thugs Get Lonely Too un Ghetto Gospel.
Albums debitēja Billboard 200 pirmajā vietā ar vairāk kā 330,000 eksemplāriem pārdotiem pirmajā nedēļā. Vēlāk tas tika sertificēts ar Platīnu ASV un Zeltu Apvienotā Karalistē.
Dari Pats
Dari Pats ir Latvijas Republikā kopš 2004. gada izdots tematisks žurnāls latviešu valodā. Specializācija: raksti par mājas labiekārtošanu, remontdarbi un būvniecība, mēbeļu dizains, dārza izveide. Žurnālu izdod a/s Diena uzņēmums Izdevniecība "Dienas žurnāli".
Devīze ir "Īsteno savas idejas!"
Žurnālu izdod mediju koncerna "Diena" izdevniecība "Dienas žurnāli". Galvenais redaktors - Normunds Lisovskis.
12. decembris
12. decembris ir gada 346. diena pēc Gregora kalendāra (347. garajā gadā). Līdz gada beigām ir atlikušas 19 dienas.
Vārda dienas
Iveta, Otīlija
Sirds slimības
Sirds un asinsvadu slimības (SAS) ir kopējs nosaukums slimībām, kas skar sirdi un asinsrites sistēmu. Mūsdienās tieši šis slimības ir vieni no galvenajiem iedzīvotāju nāves un invaliditātes cēloņiem visā pasaulē, arī Latvijā.
SAS ietver koronāro artēriju slimības (CAD), piemēram, stenokardiju un miokarda infarktu (sirdslēkme). Citas sirds un asinsvadu slimības ir insults, sirds mazspēja, hipertensīva sirds slimība, reimatiska sirds slimība, kardiomiopātija, patoloģiski sirds ritmi, iedzimta sirds slimība, sirds vārstuļu slimība, kardīts, aortas aneirisms, perifēro artēriju slimība, trombembolija un vēnu tromboze.
Slimību cēloņi
Sirds patoloģijas pamatā ir pārmaiņas vienā vai vairākos sirds darbības mehānismos. Šādi mehānismi ir:
Lielākoties kardiovaskulāro slimību iemesls ir mijiedarbība starp ārējiem faktoriem un ģenētiski predisponētu uzņēmību. Sirds slimību klīniskās izpausmes veidojas daudzu iekšējo un ārējo faktoru mijiedarbības rezultātā.
Sirds slimību iedalījums
Ir zināmas piecas galvenās sirds slimības formas:
No nosauktajām biežākais nāves cēlonis ir išēmiskā sirds slimība un ir iemesls 80—90% nāves gadījumiem, kas ir saistīti ar kardiovaskulārām pārmaiņām.
Piramīdas
Piramīda ir celtne ar četrstūrainu pamatu un sānu skaldnēm, kas saiet kopā virsotnē, tas ir, četrstūra piramīdas izskatā. Tūkstošiem gadu tās bija pasaules lielākās celtnes, jo to uzbūve — vairāk bluķu bija pie zemes, tādējādi izlīdzinot svara sadalījumu, — padarīja tās ļoti stabilas. Zināmākās ir Ēģiptes piramīdas un Vidusamerikas piramīdas, bet ir arī grieķu, indiešu, ķīniešu un romiešu piramīdas. Visaugstākā pasaules piramīda ir Heopsa piramīda, kas ir arī viena no Septiņiem pasaules brīnumiem, tikmēr vislielāko platību aizņēmušā jebkad uzceltā piramīda ir Lielā Čolulas piramīda, kas atrodas Čolulā, Meksikā.
Nepabeigta piramīda ar 13 pakāpieniem ir redzama uz ASV dolāra ($1) banknotes reversa. Piramīdām tiek piedēvēta arī dziednieciskas spējas.
Etimoloģija
Vārda ‘piramīda’ izcelsme ir neskaidra. Viena no versijām apgalvo, ka vārds radies no sengrieķu vārda (puramís), kas burtiskā tulkojumā varētu nozīmet ‘kviešu pļaušana’. Otra versija apgalvo, ka vārds ir radies no ēģiptiešu vārdu savienojuma pr-m-ws, kas tulkojams kā ‘(kāds) iznāk no augstuma’. Tā senie ēģiptieši apzīmēja arī piramīdas augstumu.
Ēģiptes piramīdas
Vienas no zināmākajām piramīdām atrodas Ēģiptē. Gīzas piramīdas, kas no Senās Ēģiptes laikiem ir saglabājušās līdz mūsdienām, ir viens no septiņiem pasaules brīnumiem, kā arī ir iekļautas septiņu jauno pasaules brīnumu sarakstā. Senākā joprojām saglabājusies piramīda ir Džosera piramīda. Šajās piramīdās tika apglabāti Senās Ēģiptes valdnieki — faraoni.
Zemūdene
Zemūdene ir kuģa veids, kas spēj ilgstoši peldēt zem ūdens (līdz 500 metru dziļumā). Mūsdienu zemūdenēm mēdz būt cilindrveidīgs plūdlīniju korpuss, kas ar hermētiski noslēdzamām starpsienām sadalīts nodalījumos, bet gali ir puslodes formā. Tām ir arī vertikālas struktūras, piemēram, sakaru ierīces un periskops. Vertikālā struktūra kopumā tiek saukta par “spuru” vai “buru”. Zemūdenes aizmugurē parasti ir dzenskrūve un dažādas hidrodinamiskās vadības ierīces. Dziļums, kurā zemūdene nolaižas, tiek regulēts ar ūdens un gaisa daudzumu balasta tvertnēs. Parasti zemūdenes nolaižas līdz 500 metru dziļumam. Ja nepieciešams nolaisties vēl dziļāk, tiek izmantoti batiskafi.
Pirmās zemūdenes tika projektētas 19. gadsimtā un ieviestas vairāku valstu kara flotes sastāvā, lai gan jau pirms tam bija izveidotas eksperimentālas zemūdenes. Pirmo reizi plašs zemūdeņu pielietojums bija Pirmā pasaules kara laikā (1914–1918). Mūsdienās tās izmanto militāriem un zinātniskiem mērķiem, kā arī meklēšanas un glābšanas operācijās un tūristu ekskursijās.
Izmantošana
Zemūdenes ietilpst daudzu valstu bruņoto spēku sastāvā. Tās izmanto, lai pielavītos un uzbruktu pretinieka karakuģiem, tirdzniecības kuģiem un zemūdenēm, kā arī lai veidotu jūrā blokādi. Atomzemūdenes ir apbruņotas ar ballistiskajām raķetēm. Zemūdenes tiek izmantotas arī jūras dzīļu zinātniskos pētījumos. Tās tiek pārveidotas, lai veiktu meklēšanas, glabšanas misijas, kā arī zemūdens kabeļu remontu un tūristu zemūdens ekskursijas.
Militārās zemūdenes
Zemūdenes galvenokārt tiek izmantotas militāriem nolūkiem, jo tām ir liela taktiska nozīme nepamanāmības dēļ. Tās ietilpst jūras spēku sastāvā kā zemūdens flote. Tās var izmantot kaujas operācijām kā atsevišķi, tā grupās; patstāvīgi un kopā ar citiem bruņoto spēku veidiem.
Zemūdeņu militārās izmantošanas veidi (atkarībā no klases un aprīkojuma):
Latvijas zemūdenes
Latvijas Bruņoto spēku sastāvā mūsdienās zemūdeņu nav, bet no 1927. līdz 1940. gadam Latvijas kara flotē bija divas zemūdenes — “Spīdola” un “Ronis”.
Latvijai un Ventspilij
Latvijai un Ventspilij ir reģionāla Latvijas politiskā partija, kura ilgstoši ir pie varas Ventspils pilsētā, bet Zaļo un Zemnieku savienības sastāvā bijusi pārstāvēta vairākās Saeimās. Pārstāvēta arī 14. Saeimā ar diviem deputātiem (Gundars Daudze un Jānis Vucāns). Partijas līderis kopš tās dibināšanas ir bijušais Ventspils domes priekšsēdētājs, par smagiem noziegumiem sodītais Aivars Lembergs.
Literatūra
Mednis I. Partiju laiki Latvijā (1988—2002). — R.: Drukātava, 2007. ISBN 978-9984-798-20-2 — 329.—331. lpp.
Latvijas Kalve
Latvijas Kalve bija politiskā partija Latvijā, kas aktīvi darbojās 2005. gada pašvaldību vēlēšanu laikā. Partija bieži tika pieminēta sakarā ar lielajiem politiskās reklāmas apjomiem un reklāmas tēriņiem. Pēc neveiksmīgās vēlēšanu kampaņas partija pazuda no politiskās skatuves.
Kristīgi demokrātiskā savienība
Kristīgi demokrātiskā savienība (saīsināti: KDS) ir 1991. gadā izveidota konservatīva Latvijas politiskā partija, kas atbalsta kristīgās demokrātijas idejas, modelējot sevi uz Vācijas Kristīgo demokrātu apvienības pamata. Partijas valdes priekšsēdētājs ir Mareks Raups.
1990. un 2000. gados KDS gan atsevišķi, gan apvienotos sarakstos ar citiem politiskajiem spēkiem bija pārstāvēta Saeimā un valdībā, taču vēlāk nav spējusi pārvarēt vēlēšanu barjeru. Ilglaicīga partijas vadītāja bija mūzikas psiholoģe un Rīgas Augstākā reliģijas zinātņu institūta docente Māra Viktorija Zilgalve.
10. Saeimas vēlēšanās KDS vienojās par sadarbību ar apvienību Vienotība, tomēr šajās un nākamajās vēlēšanās startēja individuāli. 2014. gada Saeimas vēlēšanās partija startēja Latvijas Reģionu apvienības sarakstā, kurš pārvarēja 5% barjeru, tomēr neviens partijas biedrs nekļuva par deputātu.
2018. gada martā pirms 13. Saeimas vēlēšanām KDS kopā ar Latvijas Sociāldemokrātisko Strādnieku partiju (LSDSP) un "Gods kalpot mūsu Latvijai" (GKML) izveidoja Apvienību SKG, kura vēlēšanās rudenī ieguva vien 0,21% balsu. Apvienībā esošās partijas, izņemot LSDSP, kopā ar partiju "No sirds Latvijai" 2019. gada martā izveidoja apvienību "Atmoda". "No sirds Latvijai" un GKML apvienojās partijā "Atmoda Latvijai", bet KDS kļuva par otru apvienības locekli.
2021. gada pašvaldību vēlēšanas
Pašvaldību vēlēšanās partija piedalījās tikai Daugavpilī, taču saraksts neieguva pietiekamu vēlētāju atbalstu.
Literatūra
Mednis Imants Partiju laiki Latvijā (1988—2002). — R.: Drukātava, 2007. ISBN 978-9984-798-20-2 — 309.—316. lpp.
Dzelzāmurs
Dzelzāmurs ir apdzīvota vieta Bauskas novada Iecavas pagastā. Izvietojusies pagasta ziemeļaustrumos Misas kreisajā krastā 13 km no pagasta centra Iecavas, 35,5 km no novada centra Bauskas un 41 km no Rīgas.
Apdzīvotā vieta izveidojusies pie bijušās Dzelzāmura mežmuižas (Eisenhammer). Dzelzāmura medību pils būvēta 1904. gadā (kultūrvēsturisks piemineklis). Pils ir kokgriezumiem rotāta guļbūve, kas piederējusi Iecavas muižas īpašniekam grāfam P. fon der Pālenam. Šobrīd viesu māja.
Iedzīvotāju skaita izmaiņas
Esošajās robežās, pēc CSP un OSP datiem.
Dārza Pasaule
Dārza Pasaule ir žurnāls dārzkopjiem - gan iesācējiem, gan pieredzējušajiem - latviešu valodā, iznāk reizi mēnesī. Kopš 1999. gada žurnālu izdod a/s Diena uzņēmums Izdevniecība "Dienas žurnāli". Galvenā redaktore Solvita Smilģe.
Žurnālā tiek publicēti raksti un intervijas par to, kā ierīkot un uzturēt savu dārzu. Katru mēnesi tiek publicēti raksti šādās rubrikās:
Žurnāla devīze ir "Lielākais un skaistākais dārzu žurnāls Latvijā!"